Tri mesiace pred pádom komunistického režimu v Česko-Slovensku dokončil Juraj Jakubisko film Sedím na konári a je mi dobre (1989). Ide o druhý film z z voľnej trilógie slobode, či z „trilógie osudu a šťastia”. Pôvodne sa mal film volať Visím na konári a je mi dobre, no tento názov neprešiel strážcami ideologickej čistoty. Dôvodom mohlo byť, že pôvodný názov mohol narážať na nezmyselné popravy nevinných ľudí na Slovensku stalinistickým režimom. Príbeh je o dvoch charakterovo rozdielnych kamarátov zaujímajúcich sa o jednu ženu a dej je zasadený do obdobia tesne po skončení druhej svetovej vojny. Tiež sa tu teda otvára motív ľúbostného trojuholníka, ktorý je príznačný pre všetky tri filmy z trilógie o slobode. Motív duality sa nenachádza len v rozdielnych charakteroch hlavných postáv, ale aj balansovaním medzi skutočnosťou a fikciou, rozprávkou a realitou. Ako je už u filmov Juraja Jakubiska zvykom, aj Sedím na konári a je mi dobre získalo veľa ocenení.